ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΤΕΤΑΡΤΟ
Αρ. Φύλλου 36
24 Φεβρουαρίου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης εμβαδού 96.361,53τ.μ.
στη θέση "Γερεκλή", Δημοτικής Ενότητας Αλμυρού
του Δήμου Αλμυρού, Π.Ε. Μαγνησίας. ..................................
Άρση της με αριθμό Δ 754/6−5−1987 Απόφασης Νομάρχη Κιλκίς «περί κήρυξης ως αναδασωτέας έκτασης
(270) στρεμμάτων, στη θέση «Υδραγωγείο» του οικισμού Μεταμόρφωσης Κοινότητας Ευζώνων Δά−
σους Νομού Κιλκίς » (Φ.Ε.Κ. 425 Δ΄/15−05−1987). .......
Κήρυξη έκτασης ως αναδασωτέας εμβαδού 13.683,20
τ.μ. στην περιοχή της Τοπικής Κοινότητας Ταγαράδων της Δημοτικής Ενότητας Θέρμης, του Δήμου
Θέρμης, Περιφερειακής Ενότητας Θεσσαλονίκης.
Κήρυξη εκτάσεως ως αναδασωτέας, εμβαδού 195,60
τ.μ. στη θέση «Λεμονιά ή Γεφύρι» Τ.Κ. Θέας, ΔΕ
Μεσσάτιδος, Δήμου Πατρέων, Π.Ε. Αχαΐας. .............
ΑΠΟΦΑΣΕΙΣ
Αριθμ. 240/18436
(1)
Κήρυξη ως αναδασωτέας έκτασης εμβαδού 96.361,53τ.μ.
στη θέση "Γερεκλή", Δημοτικής Ενότητας Αλμυρού
του Δήμου Αλμυρού, Π.Ε. Μαγνησίας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΘΕΣΣΑΛΙΑΣ
ΚΑΙ ΣΤΕΡΕΑΣ ΕΛΛΑΔΑΣ
Έχοντας υπόψη :
1. Τις διατάξεις του Ν. 3200/1955 περί διοικητικής αποκέντρωσης όπως τροποποιήθηκαν και συμπληρώθηκαν
μεταγενέστερα με τις διατάξεις του Ν.δ. 532/1970.
2. Τις διατάξεις του άρθρου 117 παρ. 3 και άρθρου 24
παρ. 1 του Συντάγματος της Ελλάδος.
3. Τις διατάξεις του Ν. 998/1979 "Περί προστασίας
Δασών κ.λπ." και ειδικότερα:
α) Του άρθρου 38 παρ. 1.
β) Του άρθρου 41 παρ. 1 και 3.
4. Τις υπ’ αριθμ.: α) 160417/1180/8−7−1980 και β) 182447/
3049/24−9−1980 διαταγές του Υπουργείου Γεωργίας,
σχετικές με την κήρυξη εκτάσεων ως αναδασωτέων.
5. Τις διατάξεις του Ν. 3852/4−6−2010 (ΦΕΚ 87/7−6−2010
τεύχος Α΄) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης − Πρόγραμμα Καλλικράτης».
6. Τις διατάξεις του Π.δ. 138/23−12−2010 (ΦΕΚ 231/
27−12−2010 τ. Α΄) «Οργανισμός Αποκεντρωμένης Διοίκησης Θεσσαλίας και Στερεάς Ελλάδας».
7. Την υπ’ αριθμ. 1669/33104/31−3−2011 (ΦΕΚ 648/τ.Β/
19−4−2011) απόφαση της Γενικής Γραμματέως Αποκεντρωμένης Διοίκησης Θεσσαλίας−Στερεάς Ελλάδας
περί μεταβίβασης δικαιώματος υπογραφής στους Προϊσταμένους Δ/νσεων.
8. Την υπ’ αριθμ. 266/13397/27−1−2016 πρόταση του Δασαρχείου Αλμυρού, με την οποία προτείνεται η κήρυξη
ως αναδασωτέας της αναφερόμενης στο θέμα έκτασης,
αποφασίζουμε:
Κηρύσσουμε ως αναδασωτέα Δημόσιο (διακατεχόμενο) Δάσος, εμβαδού ενενήντα έξι χιλιάδων τριακοσίων
εξήντα ενός τετραγωνικών μέτρων και πενήντα τριών
τετραγωνικών εκατοστών (96.361,53 τ.μ.). Η έκταση αυτή,
που εκχερσώθηκε παράνομα, βρίσκεται στη θέση "Γερεκλή", Δημοτικής Ενότητας Αλμυρού του Δήμου Αλμυρού,
απεικονίζεται με στοιχεία Ε[1, 2, 3, 4, 5, 6, 7, 8, 9, 10, 11, 12,
13, 14, 15, 16, 17, 18, 19, 20, 21, 22, 23, 24, 25, 26, 27, 28, 29,
30, 31, 32, 33, 34, 35, 36, 37, 38, 39, 40, 41, 42, 43, 44, 45,
46, 47, 1] στο προσαρτημένο στην παρούσα απόφαση
διάγραμμα, κλίμακας 1:8000, το οποίο αποτελεί αναπόσπαστο μέρος αυτής και έχει όρια:
Ανατολικά: Δάσος αειφύλλων πλατύφυλλων − ρέμα Κρανόρεμα και καλλιεργούμενη έκταση (αριθ. 1351/103772/4−
6−2014 τελεσίδικη πράξη χαρακτηρισμού)
Δυτικά: Δάσος αειφύλλων πλατύφυλλων.
Βόρεια: Δάσος αειφύλλων πλατύφυλλων και πέραν
αυτού με ρέμα Ξηριά.
Νότια: Δάσος αειφύλλων πλατύφυλλων και καλλιεργούμενη έκταση.
Σκοπός της κήρυξης της ανωτέρω έκτασης ως αναδασωτέας, είναι η προστασία της, η διατήρηση του
δασικού χαρακτήρα αυτής, ο αποκλεισμός διάθεσης
της για άλλη χρήση και η αποκατάσταση με φυσική
αναγέννηση της καταστραφείσας δασικής βλάστησης.
Η έκταση αυτή πριν την εκχέρσωσή της καλυπτόταν
από βλάστηση αειφύλλων πλατύφυλλων με ποσοστό
συγκόμωσης 70 − 90%.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 8 Φεβρουαρίου 2016
Με εντολή Γενικού Γραμματέα
Αποκεντρωμένης Διοίκησης
Η Προϊσταμένη Διεύθυνσης Δασών Μαγνησίας
ΕΛΕΝΗ ΔΗΜΗΤΡΑΚΟΠΟΥΛΟΥ−ΜΠΙΛΛΙΟΥ
VARVARA ZACHARAKI
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 15044
(2)
Άρση της με αριθμό Δ 754/6−5−1987 Απόφασης Νομάρχη Κιλκίς «περί κήρυξης ως αναδασωτέας έκτασης
(270) στρεμμάτων, στη θέση «Υδραγωγείο» του οικισμού Μεταμόρφωσης Κοινότητας Ευζώνων Δάσους
Νομού Κιλκίς » (Φ.Ε.Κ. 425 Δ΄/15−05−1987).
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ − ΘΡΑΚΗΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος της Χώρας.
2. Τις διατάξεις των άρθρων 41 και 44 του Ν. 998/79
(ΦΕΚ 289/Α΄/29−12−1979) «Περί προστασίας των δασών
και δασικών εν γένει εκτάσεων της Χώρας», όπως τροποποιήθηκαν και ισχύουν σήμερα.
3. Τις διατάξεις της παρ. 3 του άρθρου 35 του
Ν. 4280/2014 με την οποία αντικαταστάθηκε η παρ. 4
του άρθρου 44 του Ν. 998/1979 όπως προστέθηκε με το
άρθρο 36 του Ν. 3698/2008.
4. Τις διατάξεις του Ν. 3852/2010 (ΦΕΚ 87/Α/7−6−2010)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης− Πρόγραμμα Καλλικράτης» σε
συνδυασμό με τις διατάξεις του Π.δ. 142/2010 (ΦΕΚ 235/
Α΄/27−12−2010).
5. Τις διατάξεις του Ν. 3861/2010 (ΦΕΚ 112/Α/13−7−2010)
«Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών
και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».
6. Τη με αριθμό 99386/6−11−2014 (ΦΕΚ Β΄3105/18−11−2014)
Απόφαση του Γ.Γ. Αποκεντρωμένης Διοίκησης Μακεδονίας − Θράκης «Περί ανάθεσης αρμοδιοτήτων και
παροχή εξουσιοδότησης στους προϊσταμένους προς
υπογραφή «Με Εντολή Γενικού Γραμματέα»».
7. Την υπ’ αριθ. 14124/11−3−2011 Απόφαση του Γενικού
Γραμματέα Α.Δ.Μ.Θ. για τον ορισμό υπαλλήλων ως αναπληρωτών Προϊσταμένων των Δ/νσεων Δασών, Δ/νσεων
Αναδασώσεων, Δ/νσεων Αγροτικών Υποθέσεων και των
Δασαρχείων.
8. Τις υπ’ αριθ. 160417/1180/8−7−80 και 182447/3049/
24−9−80 εγκύκλιες διαταγές του Υπουργείου Γεωργίας
«περί οδηγιών για τις αναδασωτέες εκτάσεις».
9. Τη με αριθμό 7784/3−8−2004 Διαταγή της Διεύθυνσης Δασών Περιφέρειας Κεντρικής Μακεδονίας «περί
συνημμένων εγγράφων για δημοσίευση Απόφασης άρσης αναδάσωσης».
10. Τη με αριθμό 117080/6353/13−11−2014 με ΑΔΑ 77ΣΕ0ΙΒ3 Διαταγή ΥΠΕΚΑ «περί διαδικασίας άρσης ή ανάκλη−
σης αποφάσεων αναδάσωσης» η οποία κοινοποιήθηκε
δυνάμει της με αριθμό 1112/9−1−2015 Διαταγής της Διεύθυνσης Δασών και Αγροτικών Υποθέσεων Α.Δ.Μ.Θ.
καθώς και τη με αριθμό 116477/6078/11−11−2014 Δ/γη ΥΠΕΚΑ για το ίδιο θέμα η οποία κοινοποιήθηκε βάσει της
με αριθμό 108202/21−11−2014 Διαταγής της Διεύθυνσης
Δασών και Αγροτικών Υποθέσεων Α.Δ.Μ.Θ.
11. Τη με αριθμό 4/06−02−2015 (ΦΕΚ: 06−02−2015) Πράξη
Υπουργικού Συμβουλίου σε συνδυασμό με τα οριζόμενα των υπ’ αριθ. 11237/9−2−2015 και 11675/10−02−2015 εγ−
γράφων της Δ/νσης Διοίκησης −Τμήματος Προσωπικού
Α.Δ.Μ.Θ. «περί άσκησης καθηκόντων Γενικού Γραμματέα
της Α.Δ.Μ.Θ», καθώς και το άρθρο 56 του Ν. 4257/2014
(ΦΕΚ Α΄/93).
12. Τις με αριθμό 13197/17−02−2015 και 20522/13−3−2015
Διαταγές της Γενικής Διεύθυνσης Δασών και Αγροτικών
Υποθέσεων Α.Δ.Μ.Θ. «περί άρσης αναδασωτέας».
13. Την με αριθμό Δ 754/6−5−1987 Απόφαση Νομάρχη
Κιλκίς «περί κήρυξης ως αναδασωτέας έκτασης (270)
στρεμμάτων, στη θέση «Υδραγωγείο» του οικισμού Μεταμόρφωσης Κοινότητας Ευζώνων Νομού Κιλκίς» (Φ.Ε.Κ.
425 Δ΄/15−05−1987).
14. Τη με αριθμό 14892/25−11−2015 θετική εισήγηση πρόταση του Δασαρχείου Κιλκίς περί άρσης Απόφασης
κήρυξης ως αναδασωτέας έκτασης (270) στρεμμάτων,
αποφασίζουμε:
Ανακαλούμε την με αριθμό Δ.754/06−05−1987 Απόφαση
Νομάρχη Κιλκίς «περί κήρυξης ως αναδασωτέας έκτασης (270) στρεμμάτων, στη θέση «Υδραγωγείο» του οι−
κισμού Μεταμόρφωσης Κοινότητας Ευζώνων Νομού Κιλκίς» (Φ.Ε.Κ. 425 Δ΄/15−05−1987), με σκοπό την δημιουργία
Οικονομικού και Αισθητικού Δάσους και προσδιορίζεται
επί αποσπάσματος φύλλου χάρτη κλίμακας 1:50.000 και
αίρουμε την αναδασωτέα ιδιότητα της ανωτέρω έκτασης, σύμφωνα με το άρθρο 44 παρ. 3 του Ν. 998/1979
όπως τροποποιήθηκε με το άρθρο 35 παρ. 2 του
Ν. 4280/2014 διότι:
Από την παρατήρηση των ορθοφωτογραφιών έτους
2007−2009 της Ε.Κ.Χ.Α. Α.Ε. και αυτοψία αρμοδίου
υπαλλήλου διαπιστώθηκε ότι η έκταση που κηρύχθηκε
αναδασωτέα αποτελεί δάσος της παρ. 1 του αρθ. 3
του Ν.998/1979 διότι σήμερα καλύπτεται από δασική
βλάστηση κυρίως πεύκης, δρυός, και παλιουριού με
συγκόμωση άνω του 0,70 η οποία συνιστά μέσω της
αμοιβαίας αλληλεξάρτησης και αλληλεπίδρασης της
ιδιαίτερη βιοκοινότητα (δασοβιοκοινότητα).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Δεκεμβρίου 2015
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
F
Αριθμ. π.ε. 101736
(3)
Κήρυξη έκτασης ως αναδασωτέας εμβαδού 13.683,20 τ.μ.
στην περιοχή της Τοπικής Κοινότητας Ταγαράδων
της Δημοτικής Ενότητας Θέρμης, του Δήμου Θέρμης,
Περιφερειακής Ενότητας Θεσσαλονίκης.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ − ΘΡΑΚΗΣ
Έχοντας υπόψη:
(α) Το «Σύνταγμα της Ελλάδας» άρθ. 117 παρ. 3 (ΦΕΚ
120 Α/27−6−2008)
(β) Το Ν. 998/1979 «Περί προστασίας των δασών και
δασικών εκτάσεων εν γένει της χώρας» (ΦΕΚ 289 Α/2912−1979) και ειδικότερα το άρθρο 41 και το άρθρο 38
παρ.1 όπως αντικαταστάθηκε με το άρθρο 35 παρ. 1 του
Ν.4280/2014 (ΦΕΚ 159/Α΄/8−8−2014)
(γ) Το Ν. 998/1979 άρθρο 70 παρ. 3, όπως προστέθηκε
με την παρ. 2 του άρθρου 12 του Ν. 2040/1992 «Ρύθμιση
θεμάτων αρμοδιότητας Υπουργείου Γεωργίας και νομικών προσώπων εποπτείας και άλλες διατάξεις» (ΦΕΚ
70 Α/23−4−1992) και αντικαταστάθηκε με την παρ. 15
του άρθρου 1 του Ν. 3208/2003 «Προστασία των δασιΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
κών οικοσυστημάτων, κατάρτιση δασολογίου, ρύθμιση εμπραγμάτων δικαιωμάτων επί δασών και δασικών
εν γένει εκτάσεων και άλλες διατάξεις» (ΦΕΚ 303 Α/
24−12−2003).
(δ) Τις με Α.Π. 160417/1180/8−7−1980, Α.Π. 182447/3049/1980
και Α.Π. 154659/24−5−1982 διαταγές του Υπουργείου Γεωργίας.
(ε) Το Ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης −Πρόγραμμα
Καλλικράτης» (ΦΕΚ 87 Α/7−6−2010).
(στ) Το Π.δ. 142/27−12−2010 «Οργανισμός Αποκεντρωμένης Διοίκησης Μακεδονίας Θράκης» (ΦΕΚ 235 Α/
27−12−2010).
(ζ) Το Ν. 4061/2012 «Διαχείριση και προστασία ακινήτων
Υπουργείου Αγροτικής Ανάπτυξης και Τροφίμων − Ρύθμιση εμπραγμάτων δικαιωμάτων και λοιπές διατάξεις»
(ΦΕΚ 66Α/22−3−2012).
(η) Το Ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις
(ΦΕΚ 112 Α/13−7−2010).
(θ) Την με Α.Π. 99386/6−11−2014 Απόφαση «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Μακεδονίας Θράκης και παροχή
εξουσιοδότησης υπογραφής πράξεων και εγγράφων "Με
εντολή Γενικού Γραμματέα" στους προϊσταμένους των
οργανικών μονάδων της Αποκεντρωμένης Διοίκησης
Μακεδονίας Θράκης» (ΦΕΚ 3105 Β/18−11−2014)
(ι) Το με Α.Π. 68376/12−9−2013 έγγραφο της ΑΔΜΘ/
Γενική Διεύθυνση Δασών και Αγροτικών Υποθέσεων με
το οποίο ορίζεται η διαδικασία έκδοσης Απόφασης κήρυξης αναδασωτέων εκτάσεων
(κ) Το άρθρο 56 του Ν.4257/2014 (ΦΕΚ 93/Α΄)
(λ) Η υπ’ αριθ. 4/6−2−2015 Πράξη Υπουργικού Συμβουλίου (ΦΕΚ 24/Α΄)
(μ) Το γεγονός ότι η έκταση που αναφέρεται στο
θέμα αποτελεί δασική έκταση που καταστράφηκε από
εκχέρσωση.
(ν) Το με Α.Π. 101586/23−12−2015 έγγραφο του Δασαρχείου Θεσσαλονίκης στο οποίο προτείνεται η κήρυξη
της έκτασης, που αναφέρεται στο θέμα, ως αναδασωτέα, αποφασίζουμε:
Κηρύσσουμε ως αναδασωτέα δασική έκταση δεκατριών χιλιάδων εξακοσίων ογδόντα τριών τετραγωνικών
μέτρων και είκοσι τετραγωνικών εκατοστών (Ε=13.683,20
τ.μ.) στη θέση «Μύτη Σεμσελή» της Τοπικής Κοινότητας
Ταγαράδων, της Δημοτικής Ενότητας Θέρμης, του Δήμου Θέρμης, της Περιφερειακής Ενότητας Θεσσαλονί−
κης, με σκοπό την προστασία, την αναδημιουργία της
βλάστησης με φυσική ή τεχνητή αναδάσωση και τη
διατήρηση του χαρακτήρα της ως δασικής έκτασης,
ώστε να αποκλεισθεί η διάθεση της προαναφερθείσας
έκτασης, που καταστράφηκε από εκχέρσωση, για άλλο
σκοπό.
Η έκταση εμβαδού Ε=13.683,20 τ.μ., που προσδιορίζεται
με στοιχεία 1, 2, 3, ..., 51, 52, 1 αποτελεί τμήμα του με αριθμό 671 τεμαχίου της οριστικής διανομής αγροκτήματος
Ταγαράδων έτους 1932 το οποίο μεταβιβάστηκε στην
τέως κοινότητα Ταγαράδων με την αριθ. 64060/5−5−1966
απόφαση Νομάρχη Θεσσαλονίκης και στη συνέχεια μετεβλήθη σε αριθ. 870 τεμάχιο με την συμπληρωματική
διανομή αγροκτήματος Ταγαράδων έτους 1971.
Η εν λόγω έκταση συνορεύει ως εξής:
Βόρεια:
με έκταση δασικού χαρακτήρα.
Νότια:
με έκταση μη δασικού χαρακτήρα.
Ανατολικά: με έκταση δασικού χαρακτήρα.
Δυτικά:
με έκταση δασικού χαρακτήρα.
Η παραπάνω έκταση αποτυπώνεται στο συνημμένο
τοπογραφικό διάγραμμα, που αποτελεί αναπόσπαστο
μέρος της Απόφασης αυτής.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 5 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
Αριθμ. 17503/402
(4)
Κήρυξη εκτάσεως ως αναδασωτέας, εμβαδού 195,60 τ.μ.
στη θέση «Λεμονιά ή Γεφύρι» Τ.Κ. Θέας, ΔΕ Μεσσάτιδος, Δήμου Πατρέων, Π.Ε. Αχαΐας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη :
1. Τις διατάξεις των άρθρων 24 παρ. 1 και 117 παρ. 3
του Συντάγματος της Ελλάδας.
2. Τις διατάξεις του Ν. 3200/1955 «Περί διοικητικής
αποκέντρωσης όπως αυτές τροποποιήθηκαν μεταγενέστερα».
3. Τις διατάξεις του Ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης
− Πρόγραμμα Καλλικράτης».
4. Τις διατάξεις του Π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
5. Τις Διατάξεις του άρθρου 56 του Ν.4257/2014 (ΦΕΚ
Α΄ 93), την πράξη 4 του Υπουργικού Συμβουλίου της
06−02−2015 (ΦΕΚ Α΄24) και η αριθμ. 5751/11−02−2015 Διαταγή του Υπουργείου Εσωτερικών και Διοικητικής Ανασυ−
γκρότησης περί άσκησης καθηκόντων του Αρχαιότερου
Γενικού Διευθυντή Αποκεντρωμένων Διοικήσεων όταν
η θέση του Γενικού Γραμματέα είναι κενή.
6. Τις διατάξεις των άρθρων 37, 38 παρ. 1, 41 παρ. 1 και
3 του Ν. 998/1979 «Περί προστασίας δασών και δασικών
εν γένει εκτάσεων», όπως αντικαταστάθηκαν από τις
διατάξεις της παρ. 1 του άρθρου 35 του Ν. 4280/2014 και
όπως τροποποιήθηκαν και προστέθηκαν (παρ. 4 άρθρο
52 του Ν. 4280/2014) με τις διατάξεις του άρθρου 32 του
Ν. 4342/2015 (ΦΕΚ 143/τ.Α/2015).
7. Τις διατάξεις του άρθρου 120 του Ν. 1892/1990 «Για
τον εκσυγχρονισμό και την ανάπτυξη και άλλες διατάξεις».
8. Τις υπ’ αριθ. 160417/1180/08−07−1980 και 182447/
3049/24−09−1980 διαταγές του Υπουργείου Γεωργίας.
9. Την υπ’ αριθ. 170784/14138/15−12−2015 αναφορά του
Δασαρχείου Πατρών με την οποία προτείνεται η κήρυξη
ως αναδασωτέας της αναφερόμενης στο θέμα έκτασης.
10. Τη σύμφωνη γνώμη της Δ/νσης Δασών Αχαΐας,
αποφασίζουμε:
Κηρύσσουμε ως Αναδασωτέα, με σκοπό την αποκατάσταση με φυσική αναγέννηση ή τεχνητή αναδάσωση
της δασικής βλάστησης που καταστράφηκε δια πυρκαγιάς, έκταση Δημόσιου Δάσους αείφυλλων πλατύ−
φυλλων (πουρνάρια κλπ.), με ποσοστό κάλυψης 70%,
εμβαδού 195,60 τ.μ. στη θέση «Λεμονιά ή Γεφύρι» Τ.Κ.
Θέας, ΔΕ Μεσσάτιδος, Δήμου Πατρέων, Π.Ε. Αχαΐας, η
οποία αποτελείται από τα σημεία 1, 2, 3, 4, 5, 6, 7, 1 όπως
αυτά φαίνονται και περιγράφονται στο συνημμένο τοπογραφικό διάγραμμα κλίμακας 1:300 το οποίο συνοδεύει
την παρούσα και έχει όρια:
Βόρεια: Με δάσος και μη δασική έκταση.
Νότια: Με δρόμο.
Ανατολικά: Με δάσος.
Δυτικά: Με δρόμο.
Επιτρέπεται υποβολή κατ’ αυτής αίτησης ακύρωσης
στο οικείο Διοικητικό Εφετείο (άρθρο 47 Ν. 3900/2010
ΦΕΚ/213/τ.Α) μέσα σε προθεσμία (60) ημερών που αρχίζει από την επομένη της δημοσίευσης ή κοινοποίησης
της (άρθρο 46 Π.δ. 18/89 − ΦΕΚ/8/Α΄).
Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 8 Φεβρουαρίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 21 004
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
øîñì õðì÷ì÷ úùððò øì÷ êúìñêöîç÷ øì÷ ïùèêöòì÷ê÷
Σε έντυπη μορφή:
• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού.
• Για τα φωτοαντίγραφα Φ.Ε.Κ. σε 0,15 € ανά σελίδα.
Σε μορφή DVD/CD:
Τεύχος
Ετήσια έκδοση
Τριμηνιαία έκδοση Μηνιαία έκδοση
Τεύχος
Ετήσια έκδοση
Τριμηνιαία έκδοση Μηνιαία έκδοση
Α΄
150 €
40 €
15 €
Α.Α.Π.
110 €
30 €
Β΄
300 €
80 €
30 €
Ε.Β.Ι.
100 €
-
Γ΄
50 €
−
Α.Ε.Δ.
5 €
-
Υ.Ο.Δ.Δ.
50 €
−
Δ.Δ.Σ.
200 €
20 €
Δ΄
110 €
30 €
Α.Ε.−Ε.Π.Ε.
−
100 €
•  Η τιμή πώλησης μεμονωμένων Φ.Ε.Κ. σε μορφή cd−rom από εκείνα που διατίθενται σε ψηφιακή μορφή και μέχρι 100 σελίδες, σε 5 €
προσαυξανόμενη κατά 1 € ανά 50 σελίδες.
êøì÷îê÷ ÷ùòöôñê÷ ú.ê.ï.
Τεύχος
Έντυπη μορφή
Α΄
225 €
Β΄
320 €
Γ΄
65 €
Υ.Ο.Δ.Δ.
65 €
Τεύχος
Έντυπη μορφή
Δ΄
160 €
Α.Α.Π.
160 €
Ε.Β.Ι.
65 €
Α.Ε.Δ.
10 €
Τεύχος
Έντυπη μορφή
Α.Ε.−Ε.Π.Ε.
2.250 €
Δ.Δ.Σ.
225 €
Α.Σ.Ε.Π.
70 €
Ο.Π.Κ.
•  Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά
τα ταχυδρομικά έξοδα.
•  Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα).
•  Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά
και θα επιστρέφονται.
•  Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής.
•  Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση.
•  Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση.
Πληροφορίες  για δημοσιεύματα που καταχωρίζονται στα Φ.Ε.Κ. στο τηλ.: 210 5279000.
Φωτοαντίγραφα παλαιών Φ.Ε.Κ.: τηλ.: 210 8220885.
Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή
από την ιστοσελίδα του Εθνικού Τυπογραφείου (www.et.gr)
ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30
Hλεκτρονική Διεύθυνση: http://www.et.gr − e−mail: webmaster.et@et.gr

[Source: 20160400036.pdf | Tokens: 17292]